রাহুলের ভোটার অধিকার যাত্রায় অখিলেশ, বিহারে এবার মহাজোট?

ওয়েব ডেস্ক: বিধানসভা নির্বাচনের আগে বিহারে (Bihar Assembly Election) চুটিয়ে প্রচার করছে কংগ্রেস (Congress)। লোকসভার বিরোধী দলনেতা রাহুল গান্ধী (Rahul Gandhi) ইতিমধ্যে রাজ্যের বিভিন্ন প্রান্তে গিয়ে চালিয়েছেন বিজেপি বিরোধী প্রচার। কংগ্রেসের ‘ভোটার অধিকার যাত্রা’য় (Voter Adhikar Yatra) ইতিমধ্যে পা মিলিয়েছেন ‘ইন্ডিয়া’ (INDIA) জোটের অনেক নেতা। আর এবার রাহুলের সঙ্গে পা মেলালেন সমাজবাদী পার্টির (Samajwadi Party) সভাপতি ও উত্তরপ্রদেশের প্রাক্তন মুখ্যমন্ত্রী অখিলেশ যাদব (Akhilesh Yadav)। শনিবার বিহারের সরণ জেলায় উপস্থিত থেকে আরও একবার মহাজোটের বার্তা স্পষ্ট করলেন অখিলেশ।

যাত্রাপথে অখিলেশ যাদবের সঙ্গে দেখা করেন কংগ্রেস নেতা রাহুল গান্ধী ও আরজেডি নেতা তেজস্বী যাদব। সেখানে উপস্থিত ছিলেন আরজেডি সুপ্রিমো লালুপ্রসাদ যাদবের কন্যা রোহিনী আচার্যও। কংগ্রেসের শীর্ষ নেতা কেসি ভেনুগোপাল এক্স হ্যান্ডেলে অখিলেশের উপস্থিতির বেশ কিছু ছবি পোস্ট করে লিখেছেন, “অখিলেশ যাদবকে এই ঐতিহাসিক আন্দোলনে স্বাগতম। গণতন্ত্র রক্ষার লড়াইয়ে তিনি আমাদের দৃঢ় সহযোদ্ধা। উত্তরপ্রদেশে ও সারা দেশে দরিদ্র ও প্রান্তিক মানুষের কণ্ঠস্বর হয়ে লড়াই করছেন তিনি।”

আরও পড়ুন: রাহুলের পদযাত্রায় কাকে পাঠাচ্ছে তৃণমূল? জানুন বড় আপডেট

এদিকে ‘ভোটার অধিকার যাত্রা’র সমাপ্তি উপলক্ষ্যে ১ সেপ্টেম্বর মেগা ইভেন্ট হবে পাটনায়। সেই কর্মসূচিতে যোগ দেওয়ার জন্য পশ্চিমবঙ্গ থেকে দুই প্রতিনিধিকে পাঠাচ্ছে তৃণমূল কংগ্রেস। তৃণমূল কংগ্রেসের পক্ষ থেকে বিহারের এই সমাবেশে প্রতিনিধি পাঠানো হচ্ছে বহরমপুরের সাংসদ তথা প্রাক্তন ক্রিকেটার ইউসুফ পাঠান এবং উত্তরপ্রদেশের নেতা ললিতেশ ত্রিপাঠীকে।

आज सुबह, उत्तर प्रदेश के पूर्व मुख्यमंत्री श्री अखिलेश यादव जी सारण में वोटर अधिकार यात्रा में शामिल हुए!

लोकतंत्र की रक्षा के लिए इस ऐतिहासिक आंदोलन में उनका स्वागत है। वे भाजपा के इशारों पर हो रहे लोकतंत्र के विनाश के खिलाफ हमारी लड़ाई में एक अडिग सहयोगी रहे हैं और उत्तर… pic.twitter.com/cgi7XV8o7c

— K C Venugopal (@kcvenugopalmp) August 30, 2025

প্রসঙ্গত, গত ১৭ অগাস্ট বিহারের রোহতাস জেলার সাসারাম থেকে রাহুল গান্ধী ‘ভোটার অধিকার যাত্রা’র সূচনা করেন। বিহারের ভোটার তালিকা সংশোধনের নামে নির্বাচন কমিশনের এসআইআর-এর প্রতিবাদেই কংগ্রেস এই আন্দোলন শুরু করে। কংগ্রেসের এই কর্মসূচি ইতিমধ্যেই গয়া, নওয়াদা, শেখপুরা, লক্ষীসারাই, মুঙ্গের, কাটিহার, দারভাঙ্গা, মধুবনি, সীতামারি, মুজফফরপুর, পূর্ণিয়া, পশ্চিম চম্পারণ, গোপালগঞ্জ, পূর্ব চম্পারণ ও সিওয়ান জেলায় পৌঁছেছে।

দেখুন আরও খবর: