দিল্লির মুখ্যমন্ত্রীকে আইনি নোটিস পাঠাল অখিলেশ যাদবের দল

ওয়েব ডেস্ক: দিল্লির মুখ্যমন্ত্রী (Delhi CM) রেখা গুপ্তা (Rekha Gupta) সমাজবাদী পার্টির (Samajwadi Party) জাতীয় সভাপতি আখিলেশ যাদবকে (Akhilesh Yadav) নিয়ে আপত্তিকর মন্তব্য (Controversial Remark) করায় ব্যাপক বিতর্ক সৃষ্টি হয়েছে। এই মন্তব্যের প্রতিবাদে বুধবার আন্দোলন আরও জোরদার করে সমাজবাদী পার্টি। এছাড়াও দলের আইনজীবী সংগঠন ‘সামাজবাদী অধিবক্তা সভা’ দিল্লির মুখ্যমন্ত্রীর বিরুদ্ধে একটি আইনি নোটিসও জারি করেছে।

কিন্তু অখিলেশ যাদবকে নিয়ে কী এমন মন্তব্য করেছিলেন রাখা গুপ্তা? সম্প্রতি একটি টেলিভিশন সাক্ষাৎকারে দিল্লির মুখ্যমন্ত্রী আখিলেশ যাদব সম্পর্কে অবমাননাকর মন্তব্য করেন বলে অভিযোগ ওঠে। এই মন্তব্যের একটি ভিডিও ক্লিপ সাংবাদিক সম্মেলনে বাজিয়ে আখিলেশ যাদব প্রশ্ন তোলেন—”এই ধরনের ভাষা ব্যবহারের সাহস উনি কোথা থেকে পাচ্ছেন?”

আরও পড়ুন: তীব্র গরমেও কম্বল বিলি করছেন বিজেপির মন্ত্রী, দেখুন ভিডিও

সামাজবাদী অধিবক্তা সভার জাতীয় সভাপতি কৃষ্ণ কানহাইয়া পাল জানান, “এই মন্তব্য ছিল ব্যক্তিগত এবং মানহানিকর। একজন সাংবিধানিক পদে আসীন ব্যক্তির কাছ থেকে এমন দায়িত্বজ্ঞানহীন বক্তব্য আশা করা যায় না। আমি নৈতিক ও আইনি দায়িত্ব থেকেই এর বিরোধিতা করছি।”

ঘটনার প্রতিবাদে মঙ্গলবার লখনউর হজরতগঞ্জের গান্ধী প্রতিমার সামনে সমাজবাদী পার্টির মহিলা শাখা একটি নীরব প্রতিবাদ কর্মসূচি পালন করে। তাঁরা কালো ব্যাজ পরে প্রতিবাদ জানায়। উপস্থিত ছিলেন মহিলা সভার জাতীয় সভানেত্রী জুহি সিংহ, পায়েল কিন্নর, সুমাইয়া রানা, বিনা রাওয়াত, সুমন যাদব ও বন্দনা চতুর্বেদী প্রমুখ।

জুহি সিংহ বলেন, “মুখ্যমন্ত্রী হিসেবে ওনার এই ধরনের মন্তব্য লজ্জাজনক। তিনি যেন অহংকারের ঘোর থেকে বেরিয়ে এসে ক্ষমা চান অথবা পদত্যাগ করেন। তিনি মুখ্যমন্ত্রীর পদে থাকার যোগ্য নন।”

দেখুন আরও খবর: