উত্তরপ্রদেশে ‘ভোট চুরি’! BJP-কে ধুয়ে দিলেন অখিলেশ যাদব

ওয়েব ডেস্ক: ভোট চুরি নিয়ে ফের বিজেপিকে (BJP) নিশানা করলেন সমাজবাদী পার্টির (Samajwadi Party) নেতা অখিলেশ যাদব (Akhilesh Yadav)। উত্তরপ্রদেশের (Uttar Pradesh) সাম্প্রতিক রামপুর উপনির্বাচনে বিজেপির জয়ের প্রসঙ্গ টেনে তিনি দাবি করেন, পুলিশ ও প্রশাসনিক আধিকারিকরা সাধারণ ভোটারদের ভোটকেন্দ্রে যেতে দেননি। এর ফলে বিজেপি প্রথমবার ওই কেন্দ্রটি দখল করতে পেরেছে বলেই অভিযোগ করেন অখিলেশ। নির্বাচন কমিশন এ বিষয়ে কোনও ব্যবস্থা না নেওয়ায় ক্ষোভ প্রকাশ করে তিনি বলেন, “এটা ভোট চুরি নয়, ভোট ডাকাতি।”

শুধু তাই নয়, মঙ্গলবার সংসদে (Parliament) রসিকতার সুরে কংগ্রেসের প্রসঙ্গে তুলে ধরে পদ্ম শিবিরকে নিশানা করেন অখিলেশ যাদব। তিনি ‘ইলেকটোরাল বন্ড’ ইস্যুতে তিনি প্রশ্ন করেন যে, কংগ্রেস ঠিক কোথা থেকে ইলেকটোরাল বন্ড পেয়েছে। তাঁর বক্তব্য, ক্ষমতাসীনদের হাতেই সবচেয়ে বেশি বন্ড গিয়েছে। এরপর হালকা রসিকতার সুরে তিনি বলেন, “কংগ্রেস এমন এক বন্ধু, যে বলে না কোথা থেকে বন্ড পায়!” সমাজবাদী পার্টি নেতার এই মন্তব্যে লোকসভায় হাসির রোল ওঠে। তাতে অখিলেশ আরও বলেন, “আমরা কিছুই পাইনি।”

আরও পড়ুন: ‘বন্দেমাতরম’ ও বাংলার ভোট, প্রিয়াঙ্কাকে কী জবাব অমিত শাহের?

প্রসঙ্গত, ইলেকটোরাল বন্ড ব্যবস্থায় কংগ্রেসের প্রাপ্ত অর্থ ছিল ১,৩৩৪ কোটি টাকা, আর সমাজবাদী পার্টি গত বছর নির্বাচন কমিশনের তথ্য অনুযায়ী পেয়েছিল মাত্র ১৪.০৫ কোটি টাকা। পরে সুপ্রিম কোর্ট এই বন্ড ব্যবস্থাকে বাতিল করে দেয়। সেখানে বিজেপির প্রাপ্ত অর্থের পরিমাণ অনেকটাই বেশি। আর সেই কারণে আরও একবার সংসদে এই ইস্যু তুলে ধরলেন অখিলেশ যাদব। কংগ্রেসের সঙ্গে রসিকতার সুরে তিনি বিজেপিকেই খোঁচা দিলেন স্পষ্টভাবে।

দেখুন আরও খবর:

The post উত্তরপ্রদেশে ‘ভোট চুরি’! BJP-কে ধুয়ে দিলেন অখিলেশ যাদব first appeared on KolkataTV.

The post উত্তরপ্রদেশে ‘ভোট চুরি’! BJP-কে ধুয়ে দিলেন অখিলেশ যাদব appeared first on KolkataTV.